Circus Maximus
Store norske leksikon,Historie,Arkeologi,Klassisk arkeologi,Romersk arkeologi
Circus Maximus, det eldste og mest berømte romerske sirkuset, etter tradisjonen anlagt av Romas første etruskiske konge, Tarquinius Priscus, i det 6. århundret fvt. Det lå i senkningen mellom Palatinhøyden og Aventinerhøyden.
Sirkuset ble opprinnelig anlagt som bane for hesteveddeløp og kappkjøringskonkurranser, men ble også brukt til gladiatorleker og andre forlystelser. Arenaen var 590 meter lang og 80 meter bred; tilskuertribunene ble utvidet flere ganger og skal ifølge kildene ha hatt plass til 150.000 tilskuere under keiser Augustus og 385.000 i senantikken. I arkadene under tilskuertribunene var det butikker, serveringssteder og lignende.Området ligger fremdeles som et stort ubebygd felt slik at arenaen har bevart sin opprinnelige form, men det er lite igjen av tribunebygningene rundt. Les mer i Store norske leksikon den greske antikkens kunst og arkitektur